Uredba Komisije (ES) št. 1410/2003

z dne 7. avgusta 2003

o spremembi Uredbe (ES) št. 1622/2000 o določitvi nekaterih podrobnih pravil za izvajanje Uredbe (ES) št. 1493/1999 o skupni ureditvi trga za vino in vzpostavitvi zbirke pravil Skupnosti za enološke postopke in obravnave

KOMISIJA EVROPSKIH SKUPNOSTI JE–

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], in zlasti člena 46 Uredbe,

ob upoštevanju naslednjega:

(1) Uredba Komisije (ES) št. 1622/2000 z dne 24. julija 2000 o določitvi nekaterih podrobnih pravil za izvajanje Uredbe (ES) št. 1493/1999 o skupni ureditvi trga za vino in vzpostavitvi zbirke pravil Skupnosti za enološke postopke in obravnave [3], kakor je bila nazadnje spremenjena z Uredbo (ES) št. 2244/2002 [4], določa omejitve in nekatere pogoje za uporabo snovi, dovoljenih z Uredbo (ES) št. 1493/1999. Glede na razvoj vinarstva in preskusnih metod je treba spremeniti mejne vrednosti L–askorbinske kisline, hranilnih snovi diamonijevega fosfata ali amonijevega sulfata iz Priloge IV k Uredbi (ES) št. 1622/2000.

(2) Člen 46(2) Uredbe (ES) št. 1493/1999 določa sprejetje čistosti in identifikacijskih specifikacij snovi, ki se jih uporablja pri enoloških postopkih. Specifikacije za veliko število teh snovi so že določene v Direktivi Komisije 96/77/ES z dne 2. decembra 1996 o določitvi posebnih meril čistosti živilskih dodatkov, razen barvil in sladil [5], kakor je bila nazadnje spremenjena z Direktivo 2002/82/ES, ki v primeru polivinilpolipirolidona določa strožja merila kakor zahteve in merila čistosti iz Priloge V k Uredbi (ES) št. 1622/2000. Zato naj se horizontalna zakonodaja, ki določa merila čistosti za živilske dodatke, uporablja za sektor vina in naj se črta Priloga V.

(3) V vinorodnih regijah in vinorodni coni A iz člena 8 Uredbe (ES) št. 1622/2000, je bila uradna oznaka regije "Rheinpfalz" spremenjena v "Pfalz". Nova oznaka regije naj se uporablja v navedenem členu.

(4) Italijanska kakovostna vina pdpo, ki so upravičena do označbe porekla "Colli orientali del Friuli", dopolnjene z imenom "Picolit", imajo vsebnost ostanka sladkorja večjo kakor 5 gramov na liter in za pogoje ohranjanja in dobre kakovosti potrebujejo vsebnost žveplovega dioksida nad splošno mejo 260 mg/l, a manj kot 300 mg/l. Ta vina je treba dodati na seznam v Prilogi XII.

(5) Zgoraj navedena kakovostna vina pdpo "Colli orientali del Friuli", dopolnjena z imenom "Picolit" so narejena s posebno metodo, njihov volumenski delež skupnega alkohola je večji kakor 13 vol % in navadno je njihova vsebnost hlapnih kislin nad mejami iz Priloge V(B) k Uredbi (ES) št. 1493/1999, a manjša kot 25 miliekvivalentov na liter. Ta vina je treba dodati na seznam v Prilogi XIII.

(6) Uredba (ES) št. 1622/2000 določa, da se s 1. avgustom 2003 razveljavi običajne metode analize, opisane v Uredbi Komisije (EGS) št. 2676/90 z dne 17. septembra 1990 o določitvi metod Skupnosti za analizo vin [6], kakor je bila nazadnje spremenjena z Uredbo (ES) št. 440/2003 [7]. Več teh običajnih metod analiz je predmet tehničnih in znanstvenih ocen ter validacijskih študij za ugotavljanje njihove natančnosti in točnosti z namenom da bi jih lahko priznali kot referenčne metode. Ker to delo še ni končano, bi bilo treba razveljavitev nekaterih določb Uredbe (EGS) št. 2676/1990 preložiti za dve leti, do končnega rezultata raziskav v teku.

(7) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Uredba (ES) št. 1622/2000 se spremeni:

1. Člen 6 se nadomesti z:

"Člen 6

Čistost in identifikacijske specifikacije snovi, uporabljenih pri enoloških postopkih iz člena 46(2)(c) Uredbe (ES) št. 1493/1999, so določeni v Direktivi 96/77/ES. Kjer je potrebno, se ta merila čistosti dopolni s posebnimi zahtevami, predvidenimi v tej uredbi."

2. V predzadnji alinei člena 8 se "Rheinpfalz" nadomesti s "Pfalz".

3. V Členu 44(2) se "1. avgust 2003" zamenja s "1. avgust 2005".

4. Priloga IV se nadomesti s Prilogo k tej uredbi.

5. Priloga V se črta.

6. V Prilogi XII(a) se za drugo alineo vstavi alineo:

"— kakovostna vina pdpo, ki so upravičena do označbe porekla "Colli orientali del Friuli – Picolit","

7. V Prilogi XIII(c) se za drugo alineo vstavi alineo:

"— kakovostna vina pdpo "Colli orientali del Friuli". dopolnjena z imenom "Picolit,".".

Člen 2

Ta uredba začne veljati tretji dan po objavi v Uradnem listu Evropske unije.

Uporabljati se začne s 1. avgustom 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. avgusta 2003

Za Komisijo

Franz Fischler

Član Komisije

[1] UL L 179, 14.7.1999, p. 1.

[2] UL L 122, 16.5.2003, str. 1.

[3] UL L 194, 31.7.2000, str. 1.

[4] UL L 341, 17.12.2002, str. 27.

[5] UL L 339, 30.12.1996, str. 1.

[6] UL L 292, 28.10.2002, str. 1.

[7] UL L 272, 30.10.1990, str. 1.

--------------------------------------------------

PRILOGA

„PRILOGA IV

Omejitve uporabe nekaterih snovi

(Člen 5 te uredbe)

Najvišje mejne vrednosti za uporabo snovi iz Priloge IV k Uredbi (ES) št. 1493/1999 v skladu s tem določenimi pogoji so:

Snov | Uporaba pri svežem grozdju, grozdnem moštu, vinskem moštu, vinskemu moštu iz sušenega grozdja, pri koncentriranem grozdnem moštu in novem vinu, ki še vre | Uporaba pri vinskem moštu, namenjenim za neposredno prehrano ljudi, pri vinu, primernem za pridobivanje namiznega vina, pri namiznem vinu, pri penečem vinu, gaziranem penečem vinu, pri biser vinu, gaziranem biser vinu, likerskem vinu ter pri kakovostnih vinih pdpo |

Preparati iz celičnih sten kvasovk | 40 g/hl | 40 g/hl |

Ogljikov dioksid | | največja vsebnost v tako obdelanem vinu: 2 g/l |

L–askorbinska kislina | | 250 mg/1; največja vsebnost v tako obdelanem vinu ne sme preseči 250 mg/1 |

Citronska kislina | | največja vsebnost v tako obdelanem vinu: 1 g/1 |

Metavinska kislina | | 100 mg/l |

Bakrov sulfat | | 1 g/hl, če vsebnost bakra v tako obdelanem proizvodu ne presega 1 mg/l |

Oglje za enološko uporabo | 100 g suhe snovi na hl | 100 g suhe snovi na hl |

Hranilne soli: diamonijev fosfat ali amonijev sulfat | 1 g/l (izraženo v soli | 0,3 g/l (izraženo v soli) za proizvodnjo penečega vina |

Amonijev sulfit ali amonijev bisulfit | 0,2 g/l (izraženo v soli | |

Faktor rasti: – tiamin v obliki tiamin hidroklorida | 0,6 mg/l (izraženo tiaminu) | 0,6 mg/l (izraženo v tiaminu) za proizvodnjo penečega vina |

Polivinilpolipirolidon | 80 g/hl | 80 g/hl |

Kalcijev tartrat | | 200 g/hl |

Kalcijev fitat | | 8 g/hl |

Lizocim | 500 mg/l | 500 mg/l |

--------------------------------------------------